“ปาเลสไตน์” ประกาศภาวะฉุกเฉิน หลังพบผู้ติดเชื้อ “โควิด-19”
"ปาเลสไตน์" ประกาศภาวะฉุกเฉิน หลังพบผู้ติดเชื้อ "โควิด-19"
6 มี.ค. 2563

นายมาห์มุด อับบาส ประธานาธิบดีแห่งรัฐปาเลสไตน์ ประกาศภาวะฉุกเฉินเป็นเวลา 1 เดือน โดยมีเป้าหมายที่จะต่อสู้กับการแพร่ระบาดของไวรัสโควิด-19 โดยหลังจากประกาศภาวะฉุกเฉิน หน่วยงานของรัฐ อาทิ โรงเรียน สถาบันการศึกษาระดับสูง สถานที่สำคัญทางศาสนา และพื้นที่สาธารณะจะปิดทำการ
ขณะที่นายกรัฐมนตรีปาเลสไตน์ ขอร้องให้ประชาชนหลีกเลี่ยงการเดินทางข้ามเมืองเพื่อป้องกันการแพร่ระบาดของไวรัสโควิด-19 พร้อมกับกล่าวว่า รัฐบาลกำลังพิจารณาการปิดเส้นทางข้ามพรมแดนสำหรับมาตรการป้องกัน หากจำเป็น
ทั้งนี้ การประกาศภาวะฉุกเฉินดังกล่าวเกิดขึ้นหลังจากกระทรวงสาธารณสุขปาเลสไตน์ยืนยันพบผู้ป่วยติดเชื้อไวรัสโควิด-19 จำนวน 7 รายที่เมืองเบธเลเฮม